《减字木兰花（嘉熙元年七月如浦城。二十三年，□永康界赵店宿为喜雨作）》
宋代·陈著

浮萍踪迹。又作南东□□客。不奈秋阳。一似朱明赫赫光。

惊雷奈雨。料是阿香怜逆旅。好个凉天。称我前程步步便。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。